《吴江长桥》
宋代·王令

老匠铁手风运斤，一挟刃入千山髠。
明堂有在不见用，此为失地犹济人。
西巨泽江海通，狞风撼地波撑空。
当道独能支地险，更东安得与天穷。
莫比垂天绅，莫比跨地带。
渴龙枯死乾无鳞，绝海失舟踏鲸背。
秦帝东游逐仙迹，累重肉多飞未得。
三洲水隔不到山，借得紫虹千万尺。
平时尘土埋英雄，吾亦弃剑来游东。
欲观水尽朝宗海，安得身乘破浪风。
为约他年可归处，频倚栏干不思去。
季鹰范蠡不足奇，待我为名千古归。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。